Page:Dominie depos'd, or, Some reflections on his intrigue with a young lass and what happened thereupon.pdf/8

 ( 8 )

The Kirk then pardons no ſuch prots, They must tell down good five pounds Scots Tho' they should pledge their petticoats, An' gae arse bare; The least price there is twenty groats, An' prigging fair.

If then the lad does not her wed, Poor Meg some feigned tears maun ſhed, Her minny crooks her mou' and dad, They fart and fling; "O wow that e'er I made the bed," Then does ſhe sing.

Thus for her Maidenhead she moans, Bewailing what is past; Her pitcher's dash'd against the stones, And broken at the last.

P A R T II.

A' Maids, therefore. I do bemoan, Betwixt the rivers Dee and Don, If anes they get a lick o' yon, Tho' by the laird, The toy-mutch maun then gae on, Nae mair bare-hair'd:                         Yet wanton Venus, that ſhe bitch, Does a' our senses sae bewitch, An' fires our blood wi' sic an itch, That aftentimes, There is nae help out to commit Some ill-far'd crimes.